Je horúci deň,
práve ste do seba naliali niekoľko pohárov vody,
jeden po druhom.
Za náhlym nutkaním, ktoré nasleduje, sú dva orgány v tvare fazule,
ktoré fungujú ako jemné vnútorné senzory.
Regulujú množstvo tekutiny vo vašom tele,
odhalia odpadové látky v krvi,
a vedia, kedy uvoľniť vitamíny, minerály,
a hormóny potrebné k životu.
Pozdravte svoje obličky.
Hlavnou úlohou týchto orgánov je zbaviť sa odpadových látok
a premeniť ich na moč.
Osem litrov telesnej krvi prejde obličkami
denne 20 až 25-krát
a to znamená, že tieto orgány prefiltrujú spolu asi 180 l za 24 hodín.
Zložky v krvi sa neustále menia,
keďže prijímate jedlo a nápoje,
a to vysvetľuje, prečo obličky musia byť v neustálej službe.
Krv vstupuje do každej obličky cez tepny, ktoré sa vetvia
až do malých ciev, ktoré sa prepájajú so špeciálnymi vnútornými modulmi
nazývanými nefróny.
V každej obličke
1 milión týchto nefrónov vytvára výkonný rad filtrov a senzorov,
ktoré krv pozorne filtrujú.
Tu môžeme vidieť, aký rafinovaný
a presný je tento interný snímací systém.
Na filtrovanie krvi každý nefrón používa dva druhy výkonných nástrojov:
pórovitú štruktúru nazývanú glomerulus, a dlhý lepkavý slamovitý kanálik.
Glomerulus funguje ako sito, prepúšťa len určité zložky,
ako sú vitamíny a minerály, aby vstúpili do kanálika.
Následne je úlohou cievok zistiť,
či sú niektoré z týchto zložiek pre telo potrebné.
Ak áno, sú reabsorbované v množstvách, ktoré telo potrebuje,
aby mohli znova cirkulovať v krvi.
Ale krv má v sebe nielen užitočné zložky.
Obsahuje aj odpadové produkty.
A nefróny musia prísť na to, čo s nimi urobiť.
Kanáliky snímajú zlúčeniny, ktoré telo nepotrebuje, napr.
močovinu, vznikajúcu rozpadom bielkovín,
a posielajú ich formou moču von z obličiek
cez dve dlhé kanály nazývané močovody.
Močové kanály vyprázdňujú svoj obsah do močového mechúra, aby sa vypustil
a zbavil raz a navždy vaše telo tohto odpadu.
V moči je aj voda.
Ak obličky zistia v krvi príliš veľa vody,
napríklad, keď ste práve vypili naraz niekoľko pohárov,
odošlú prebytočnú tekutinu do močového mechúra na odstránenie.
Na druhej strane, nízka hladina vody v krvi
vyzve obličky, aby jej troche uvoľnili späť do krvného obehu,
a to znamená, že do moču sa dostane menej vody.
To je dôvod, prečo moč vyzerá žltší keď ste menej hydratovaní.
Regulovaním vody obličky stabilizujú hladinu tekutín v tele.
Ale toto jemné vyvažovanie nie je jedinou schopnosťou obličiek.
Tieto orgány dokážu aktivovať vitamín D
pre uvoľnenie hormónu renín, ktorý zvyšuje krvný tlak,
a ďalšieho hormónu nazývaného erytropoetín,
ktorý zvyšuje tvorbu červených krviniek.
Bez obličiek by sa naše telesné tekutiny vymkli kontrole.
S každým jedlom by naša krv prijala ďalšiu záťaž nefiltrovaných zložiek.
Čoskoro by nahromadený odpad preťažil naše systémy a zhasli by sme.
Takže každá oblička nielen udržuje hladký priebeh činností,
ale udržuje nás tiež pri živote.
Našťastie máme tieto zázračné fazule dve.